Fra slutningen af året kommer der loft over, hvor mange artikler man kan læse gratis på politiken.dk.

Netavisen indfører på linje med amerikanske New York Times et digitalt abonnement, som betyder, at det efter et bestemt antal artikler koster penge at bruge sitet.

»Journalistik koster, uanset om det er på print eller i den digitale verden, og vi synes, det er fair, at man betaler for en vare, som man bruger meget. Vi har i mere end 125 år taget betaling for den trykte avis. Nu siger vi det samme på politiken.dk: Hvis du bruger os meget, koster det. Hvis du derimod har et forbrug, som ligger under grænsen for betaling, kan du frit benytte politiken.dk«, siger chefredaktør Bo Lidegaard.